શિવસેનાએ કહ્યું કે નોટબંધીએ દેશ માટે સમસ્યાઓ ઉભી કરી. પાર્ટીએ કહ્યું કે દેશની અર્થવ્યવસ્થાને લગતા નિર્ણયો ઉતાવળમાં લેવા ન જોઇએ. નોટબંધીએ દેશની અર્થવ્યવસ્થાને ચોપટ કરી દીધી જેના પર રિઝર્વ બેન્કે પણ મહોર મારી દીધી. પાર્ટીએ કહ્યું કે મોદીએ કહ્યું હતું કે નોટબંધીનો અર્થ ભ્રષ્ટાચાર, કાળુ નાણુ અને નકલી નોટોને હંમેશા માટે ખતમ કરવાનો છે. જોકે છેલ્લા બે વર્ષમાં આ ત્રણેય બાબતોમાં વધારો થયો. એ દાવા પણ ખોખલા સાબિત થયા કે નોટબંધીથી કાશ્મીરમાં આતંકવાદી ગતિવિધિઓ ખતમ થઇ જશે અને ઘાટીમાં શાંતિની સ્થાપના થશે.